Skærpelsen af knivforbuddet kan sende betjente i fængsel.

Loven om forbud mod at bære kniv rammer nemlig også politifolk, hvis de går med en multi-lommekniv Den er helt nødvendig som arbejdsredskab siger de. - Vi bruger den i mange forbindelser. Lige fra at skrue nummerplader af med og skære folk ned, der har hængt sig, siger Politiassistent Anders Christensen fra Nordjyllands Politi Hvis bladet er længere end 7 centimeter klapper fælden - en ny lov truer med fængselsstraf allerede første gang. Men ifølge betjentene er en multikniv en vigtig del af udrustningen - også selv om rigspolitichefen ikke anerkender det som et arbejdsredskab. Politifolkene vil have samme rettigheder som f.eks. spejdere og håndværkere. - Ja, så virker det nærmest komisk, at man ikke må gå med et arbejdsredskab, hvor kniven kan være 7, 5 cm, men gerne med en 9mm pistol, siger Fællestillidmand ved Nordjyllands Politi, Børge K. Nielsen Socialdemokraternes folketingsmedlem Fleming Møller Mortensen fra Skørping bakker betjentene op. Se mere i TV2/NORD i aften